De tre nordjyske Ironman-udøvere Rasmus Thomsen, Thomas Mortensen og Gregers Christensen sikrede i weekenden deres deltagelse ved VM i Ironman. VM afvikles på Hawaii i oktober 2012. De tre nordjyder kvalificerede sig ved at deltage i en Ironman i Wales. Rasmus Thomsen sikrede sig en 19. plads og blev dermed den bedste dansker i løbet. Thomas Mortensen og Gregers Christensen blev henholdsvis nummer 28 og nummer 33. De placeringer var altså nok til at alle tre kvalificerede sig til VM. En Ironman består af tre dele - en svømmetur på 3,8 kilometer, et cykelløb på 180 kilometer samt et helt maratonløb. Ved konkurrencen i Wales kæmpede de tre nordjyder i et hårdt terræn. Svømmeturen på 3,8 kilometer blev gennemført i et blæsevejr, der forsagede bølger på mellem en og to meter. Det fortæller Rasmus Thomsens far, Gunnar Thomsen. - De har gjort det fantastisk godt, siger den stolte far til TV2/Nord.dk De tre Ironman-udøvere vender tilbage til Nordjylland tirsdag aften.
Tre nordjyske Ironman-deltagere kvalificerede sig i weekenden til VM i Ironman på Hawaii i 2012.